ཀུན་ཁྱབ་ཀུན་བཟང་འོད་མཚན་སྟོང་འབར་མགོན། །འཛམ་གླིང་ཆེ་བའི་
རིག་སྔགས་འཆང་བའི་མཐུས། །འཇིགས་མེད་བརྟུལ་ཞུགས་སྤྱོད་པའི་ཐོད་འཕྲེང་
(༡༣༥བ)རྩལ། །གསོལ་བ་ཇ་མཆོད་ཀྱི་དུས་མཆོད་པ་འབུལ་ལོ་མཆོག་ཐུན་དངོས་གྲུབ་སྩོལ་ཞེས་འདོན་པ་
བསྒྱུར། འདེབས་སོ་ནད་གདོན་དགྲ་བགེགས་བཟློག །འཕགས་ཡུལ་རིགས་འཛིན་
བརྒྱད་སོགས་གྲུབ་པའི་དབང་། །གངས་ཅན་མིག་གཅིག་རྗེ་འབངས་ཉི་ཤུ་ལྔ། །སོ་
ཟུར་གནུབས་རིགས་ཁྱབ་བདག་ཧེ་རུ་ཀར། །གསོལ་བ་འདེབས། །མངའ་བདག་
ཉང་རལ་ཆོས་ཀྱི་དབང་ཕྱུག་སོགས། །འཁྲུལ་མེད་ཟབ་གཏེར་སྒོ་འབྱེད་རིག་པ་
འཛིན། །བཀའ་བབས་ལས་ཅན་སྙིང་གི་བུ་རྣམས་ལ། །གསོལ་བ་འདེབས྾། །ཁྲི་
སྲོང་ཡང་སྲིད་ཡེ་ཤེས་རོལ་པ་རྩལ། །རྒྱལ་དབང་པདྨའི་གདུང་འཚོབ་མངའ་རིས་
པ། །ལེགས་ལྡན་བདུད་འཇོམས་རྡོ་རྗེ་དཔལ་བཟང་པོར། །གསོལ་བ྾། །ཐུགས་སྲས་
འབྲི་གུང་གནམ་ལྕགས་མེ་འབར་རྗེ། །ལང་འགྲོའི་རྣམ་སྤྲུལ་ཀུན་མཁྱེན་མཁྱེན་བརྩེའི་
དབང༌། །ཆོས་རྒྱལ་བཀྲ་ཤིས་སྟོབས་རྒྱལ་དབང་པོའི་སྡེར། །གསོལ་བ྾། །དམ་
ཉམས་འདྲེས་ཁྱེར་དུག་ཆུས་བསླད་མིན་པར། །སྨིན་གྲོལ་བདུད་རྩིས་ཐུགས་ཀྱི་ཟ
མ་ཏོག །ལེགས་གཏམས་སྩོལ་མཛད་རྩ་བརྒྱུད་བླ་མ་ལ། །གསོལ་བ྾། །ཞི་ཁྲོ་ཀུན་
འདུས་བཀའ་བརྒྱད་འཁོར་ལོའི་ལྷ། །ལེགས་ལྡན་ཚོགས་བདག་འབར་མ་མ་ནིང་
དང་། །དྲེགས་པའི་སྡེ་དཔོན་དམ་ཅན་གཏེར་སྲུང་ལ། །གསོལ་བ྾། །རང་རིག་
ཀ་ནས་དག་པའི་དབྱིངས་ཀྱི་ངང་། །ལྷུན་གྲུབ་རྩ་གསུམ་འཇའ་ལྟར་ཡོངས་ཤར་
བའི། །གནས་ལུགས་རང་ཞལ་མཇལ་བས་གསོལ་མཆོད་པའི་དུས་མཆོད་བྱེད་ན་ཞེས་འདོན་
པ་བསྒྱུར། འདེབས་ན། །གདོད་ནས་བཞུགས་པའི་བྱིན་རླབས་སྙིང་ལ་སིམ། །ཐག་
''
385

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
ཁྲར་སྦྲུལ་བཞིན་འཁྲུལ་བའི་སེམས་ཀྱི་ངོར། །(༡༣༦ན)ཤར་བའི་བདག་སོགས་རྒྱུ་སྦྱོར་
ཡོན་མཆོད་ཀྱི། །མི་མཐུན་ཉེས་བརྒྱའི་སྒྱུ་མའི་རོལ་རྩེད་ཀུན། །སྤྲོས་བྲལ་ངང་དུ་
དག་པར་བྱིན་གྱིས་རློབས། །སཱ་ལའི་སྨན་ལྗོངས་བོད་ཀྱི་རྒྱལ་ཁམས་འདིར། །ནད་
འཁྲུག་ཕོངས་རྒུད་དམ་སྲི་འབྱུང་པོའི་དཔུང༌། །ཁྲོ་རྒྱལ་གདངས་པའི་ཞལ་གྱི་ཧོམ་
ཁུང་དུ། །ཉེར་དྲངས་ཡེ་ཤེས་མེ་ཡིས་བསྲེག་ཏུ་གསོལ། །གནས་སྐབས་ལྷ་ཡི་བདེ་
སྐྱིད་དཔལ་བཞིན་སྤྱོད། །རིང་མིན་རང་རིག་རྡོ་རྗེ་སེམས་དཔའི་ཞལ། །མཇལ་
བར་རྩ་གསུམ་ཚོགས་ཀྱི་བདག་བྱིན་རློབས། །ལམ་བཟང་འདི་འདྲའི་དགའ་སྟོན་
ཨེ་མ་ཧོ། །ཞེས་རྩ་བ་གསུམ་གྱི་ལྷ་ཚོགས་ལ་གསོལ་འདེབས་དང་ཇ་མཆོད་གཉིས་
ཀར་བསྒྱུར་ཆོག་པ་འདི་ནི་ཁྲོ་ཆར་གཡུལ་བཟློག་གཏོང་བའི་སྔགས་འཆང་རྣམས་
ཀྱི་ཞལ་འདོན་དུ་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་རིག་བྱེད་པ་ངག་དབང་
ནམ་མཁའོ།། །།